Løbet starter i byen [[Compiègne]] [[nord]] for [[Paris]] og følger herfra en snørklet rute mod [[nord]] gennem det [[nord]][[Frankrig|franske]] [[kulmine]]område. Efter ca. 100 [[kilometer|km]] når rytterne til det første af de [[brosten]]sbelagte vejstykker, pavéerne. Den måske mest frygtede pavé er den yderst udfordrende vej [[Trouée d'Arenberg]] gennem [[skov]]en [[Wallers-Arenberg]], som blev føjet til ruten i [[1977]], og som rytterne når efter ca. 166 [[kilometer|km]]. Indtil [[1998]] var indkørslen til Arenberg-pavéen ned ad bakke, hvilket nærmest førte til en [[sprint]] blandt rytterne for at skaffe sig en god position i feltet for at nå blandt de første ind på den snævre og farlige vejstrækning. Denne positionskamp har flere gange ført til alvorlige styrt, måske mest alvorligt for [[Johan Museeuw]], der som den førende rytter i [[World Cup (cykling)|World Cup]]'en styrtede i [[1998]] og nær mistede sit ene ben på grund af [[koldbrand]].
Historie Foreninger Organisationer